ამინ ალ-ჰაფიზი

ამინ ალ-ჰაფიზი (არაბ. أمين الحافظ, რომანიზებული: Amīn al-Ḥāfiẓ, 12 ნოემბერი, 1921 წ. – 17 დეკემბერი, 2009 წ.) — ასევე, ცნობილი, როგორც ამინ ჰაფეზი, სირიელი გენერალი, პოლიტიკოსი და ბაასის პარტიის წევრი იყო და იკავებდა სირიის პრეზიდენტის პოსტს 1963 წლის 27 ივლისიდან 1966 წლის 23 თებერვლამდე პერიოდში.

 ადრეული ცხოვრება 
ამინ ალ-ჰაფიზი დაიბადა 1921 წელს სუნიტურ არაბულ ოჯახში. მამამისი იყო პოლიციის ოფიცერი ქალაქ ალეპოდან. როდესაც ალ-ჰაფიზი იყო ახალგაზრდა, სხვა სტუდენტების მსგავსად, იგი ქვებს ესროდა ფრანგულ კოლონიურ ხელისუფლებას საფრანგეთის სამანდატო ტერიტორიაზე სირიაში. 1948 წელს, 27 წლის ასაკში, ალ-ჰაფიზი მოხალისედ წავიდა 1948 წლის არაბ–ისრაელის ომში. 1954 წელს, იგი შეუერთდა აჯანყებას ადიბ შიშაქლის წინააღმდეგ და დაწინაურდა მეთაუროს პოსტზე დაირ-ელ-ზავრი აღმოსავლეთ ფრონტზე, ხოლო მოგვიანებით, ჰომსის აკადემიის მეთაურად, სანამ წავიდოდა კაიროში. როდესაც სირიამ ომი დაიწყო ეგვიპტესთან 1961 წლის სექტემბერში, ალ-ჰაფიზი უკან დაბრუნდა დამასკოში.Seale 1990, p. 80.

 კარიერა 

 ხელისუფლებაში მოსვლა 
მარცხნივ|მინი| ჰაფიზი (მარჯვნივ) ეგვიპტის პრეზიდენტ გამალ აბდელ ნასერთან ერთად, კაიროში ჩასვლის დროს, არაბთა ლიგის სამიტზე, 1964 წ.
დამასკოში ყოფნის დროს, ალ-ჰაფიზს კიდევ ერთხელ დაუკავშირდა სამხედრო კომიტეტის ლიდერი მუჰამად უმრანი. 1961 წლის დეკემბერში, ყუდსის რეჟიმმა ამინი გადაასახლა ბუენოს-აირესში, როგორც სამხედრო ატაშე და სწორედ იქიდან გამოიძახეს იგი სირიაში გამარჯვებულმა ოფიცრებმა 8 მარტის გადატრიალების შემდეგ. სამხედრო კომიტეტის მიერ მოწყობილი გადატრიალება, ალ-ჰაფიზისთვის საზოგადო ცხოვრების დასაწყისად იქცა. შედეგად, რევოლუციური სამეთაუროს ეროვნული საბჭო ქვეყნის აღმასრულებელი ორგანო გახდა. ორგანო დომინირებული იყო რადიკალური პან-არაბული ბაასის პარტიის სირიული განშტოების მიერ. ამინი გახდა პრეზიდენტი, გაატარა სოციალური რეფორმები და მისი ქვეყანა სოციალისტური ბანაკისკენ წაიყვანა.

 დაღმასვლა 
1966 წლის 23 თებერვალს, ალ-ჰაფიზი რადიკალური ბაასის ფრაქციის ხელმძღვანელმა სალაჰ ჯადიდმა დაამხო. სამხედრო გადატრიალების შესახებ დაგვიანებული ტელეგრამი ეგვიპტის პრეზიდენტმა გამალ აბდელ ნასერმა დილით ადრე გაუგზავნა ნასიმ ალ-საფარჯალანის (საპრეზიდენტო საბჭოს გენერალური მდივანი). გადატრიალება დაიწყო ფრაქციებს შორის ჯადიდის „რეგიონალისტების“ ბაასის პარტიის ბანაკსა (რომლის ამბიციები დიდი სირიის შექმნას ისახავდა) და უფრო ტრადიციული პან-არაბული ალ-ჰაფიზის ფრაქციას შორის, რომელსაც „ნაციონალისტური“ ფრაქცია ეწოდებოდა. ჯადიდის მხარდამჭერები უფრო რადიკალი მემარცხენეები იყვნენ. გადატრიალებას მხარს უჭერდნენ და უძღვებოდნენ სირიელი რელიგიური უმცირესობების წარმომადგენელი ოფიცრები, განსაკუთრებით, ალავიტები და დრუზები, მაშინ, როცა ალ-ჰაფიზი მიეკუთვნებოდა სუნიტური მოსახლეობის უმრავლეობას. 

 გადასახლება და დაბრუნება 
სამსაათიან სროლაში დაჭრის შემდეგ, რომელიც წინ უძღოდა გადატრიალებას, სადაც მისი ორი შვილი მძიმედ დაშავდა, ალ-ჰაფიზი დააპატიმრეს და გადაიყვანეს დამასკოს მეზეს ციხეში. მოგვიანებით, 1967 წლის ივნისში ალ-ჰაფიზი ლიბანში გააგზავნეს, ხოლო ერთი წლის შემდეგ, იგი ბაღდადში გადაიყვანეს. 1971 წელს დამასკოს სასამართლომ ალ-ჰაფიზს დაუსწრებლად სიკვდილი მიუსაჯა; თუმცა, სადამ ჰუსეინი „ალ-ჰაფიზს და მის დევნილ თანამემამულეებს, კერძოდ, ბაასის დამფუძნებელს, მიშელ აფლაკს, მეფეებივით ეპყრობოდა“ და სასჯელი სისრულეში არ მოყვანილა. 2003 წლის ერაყის ომში სადამის დაცემის შემდეგ, ალ-ჰაფიზს უფლება მიეცა მშვიდად დაბრუნებულიყო სირიაში. ალ-ჰაფიზი გარდაიცვალა ალეპოში 2009 წლის 17 დეკემბერს; მისი ასაკის შესახებ ცნობები განსხვავებულია, მაგრამ ითვლება, რომ იგი 80 წელს მეტი ხნის ასაკის იყო. ალ-ჰაფიზის დაკრძალვის ცერემონიის ხარჯები სახელმწიფოს დააფინანსა.

 პოპულარული კულტურა 
ამინ ალ-ჰაფიზი განასახიერა ვალიდ ზუაიტერმა Netflix-ის სერიალში The Spy.

 სქოლიო 

 ლიტერატურა 



კატეგორია:სირიის პრემიერ-მინისტრები
კატეგორია:სირიის პრეზიდენტები
კატეგორია:გარდაცვლილი 2009
კატეგორია:დაბადებული 1921
კატეგორია:გადატრიალების შედეგად თანამდებობიდან გადაყენებული ლიდერები